proxectonos/corpus_dominio_legal_administrativo_tmp huggingface dataset:
RESOLUCIÓN do 11 de setembro de 2023 pola que se dá publicidade aos convenios de colaboración subscritos no segundo cuadrimestre do ano 2023.
Axencia Galega de Innovación — III. Outras disposicións — 20/09/2023

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios e addendas subscritos pola Axencia Galega de Innovación nos meses de maio, xuño, xullo e agosto do ano 2023, que se incorpora no anexo I desta resolución.
Santiago de Compostela, 11 de setembro de 2023
RESOLUCIÓN do 11 de setembro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Augas de Galicia — III. Outras disposicións — 20/09/2023

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o segundo cuadrimestre do ano 2023, que se incorpora como anexo a esta resolución.
Santiago de Compostela, 11 de setembro de 2023
ORDE do 11 de setembro de 2023 pola que se dispón o nomeamento dun vogal no Consello de Administración da Autoridade Portuaria da Coruña.
Consellería do Mar — II. Autoridades e persoal — 19/09/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do Concello da Coruña,
O nomeamento de José Manuel Lage Tuñas como vogal representante do Concello da Coruña no Consello de Administración da Autoridade Portuaria da Coruña.
Santiago de Compostela, 11 de setembro de 2023
ORDE do 11 de setembro de 2023 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 19/09/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do Concello da Coruña,
O cesamento de Francisco Dinís Díaz Gallego como vogal representante do Concello da Coruña no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 11 de setembro de 2023
RESOLUCIÓN do 8 de setembro de 2023 pola que se fan públicos os convenios de colaboración asinados no terceiro cuadrimestre do ano 2022 e no primeiro e segundo cuadrimestres do ano 2023.
Portos de Galicia — III. Outras disposicións — 18/09/2023

Para os efectos previstos na Lei 1/2016, do 18 de xaneiro, de transparencia e bo goberno, acórdase dar publicidade dos convenios de colaboración asinados no terceiro cuadrimestre do ano 2022 e no primeiro e segundo cuadrimestre do ano 2023, que se inclúen no anexo.
Santiago de Compostela, 8 de setembro de 2023
RESOLUCIÓN do 8 de setembro de 2023 pola que se dá publicidade dos convenios de colaboración subscritos no segundo cuadrimestre do ano 2023.
Instituto Galego da Vivenda e Solo — III. Outras disposicións — 18/09/2023

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade da relación dos convenios subscritos polo Instituto Galego da Vivenda e Solo (IGVS) no segundo cuadrimestre do ano 2023, que se incorpora como anexo a esta resolución.
Santiago de Compostela, 8 de setembro de 2023
RESOLUCIÓN do 11 de setembro de 2023 pola que se lle dá publicidade aos convenios de colaboración subscritos no segundo cuadrimestre do ano 2023.
Axencia Instituto Enerxético de Galicia — III. Outras disposicións — 19/09/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos polo Instituto Enerxético de Galicia (Inega) nos meses de maio a agosto do ano 2023, que se incorpora como anexo a esta resolución.
Santiago de Compostela, 11 de setembro de 2023
EXTRACTO da Resolución do 7 de setembro de 2023 pola que se establecen as bases reguladoras para a concesión dunha bolsa de formación en materia de promoción e defensa da competencia e se procede á súa convocatoria para o ano 2023 (código de procedemento CO400F).
Instituto Galego do Consumo e da Competencia — III. Outras disposicións — 19/09/2023

BDNS (Identif.): 716809.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias desta bolsa de formación as persoas que estean en posesión dalgún título universitario de licenciado/a ou de grao en dereito, en económicas ou en administración e dirección de empresas, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsa de formación, en réxime de concorrencia competitiva, que ten por obxecto contribuír á formación práctica de titulados superiores en materia de defensa da competencia. Esta bolsa desenvolveranse dentro do programa de traballo da Comisión Galega da Competencia, con suxeición ao programa de formación e coas indicacións que transmita o/a titor/a asignado/a.
Terceiro. Bases reguladoras
Resolución do 7 de setembro de 2023 pola que se establecen as bases reguladoras para a concesión dunha bolsa de formación en materia de promoción e defensa da competencia e se procede á súa convocatoria para o ano 2023 (código de procedemento CO400F).
Cuarto. Importe e duración
Unha bolsa cunha duración máxima de 4 meses, contados desde a data da incorporación da persoa bolseira e ata o 31 de decembro de 2023.
A bolsa estará dotada cun importe máximo de 4.400 euros brutos, distribuídos en pagamentos mensuais, a razón de 1.100 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 7 de setembro de 2023
RESOLUCIÓN do 11 de setembro de 2023, da Secretaría Xeral Técnica da Consellería de Promoción do Emprego e Igualdade, pola que se dá publicidade dos convenios de colaboración subscritos no segundo cuadrimestre do ano 2023.
Consellería de Promoción do Emprego e Igualdade — III. Outras disposicións — 19/09/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade da relación dos convenios subscritos pola Consellería de Promoción do Emprego e Igualdade nos meses de maio a agosto de 2023, que se incorpora como anexo a esta resolución.
Santiago de Compostela, 11 de setembro de 2023
RESOLUCIÓN do 8 de setembro de 2023, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 29 de decembro de 2022, pola que se establecen as bases reguladoras xerais e a convocatoria para o ano 2023 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Consellería do Mar — III. Outras disposicións — 19/09/2023

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, alínea 1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
En consecuencia,
Ordenar a publicación, no Diario Oficial de Galicia, das axudas concedidas con cargo á Orde do 29 de decembro de 2022, pola que se establecen as bases reguladoras xerais e a convocatoria para o ano 2023 para a concesión, en réxime de concorrencia competitiva, de axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños, tramitada como anticipado de gasto (código de procedemento PE209H).
Santiago de Compostela, 8 de setembro de 2023
1. Finalidade: axudas a proxectos de rexeneración que permitan mellorar a produtividade dos bancos marisqueiros con problemas de perda de produción e que contribúan a unha mellora da xestión e conservación sustentables dos recursos mariños.
2. Financiamento: aplicación orzamentaria 15.03.723A.770.1, proxecto contable 2016.00293.
3. Beneficiarios e axudas concedidas:
RESOLUCIÓN do 4 de setembro de 2023, da Secretaría Xeral de Apoio ao Emprego, Traballo Autónomo e Economía Social, pola que se lle dá publicidade ás axudas concedidas da Orde do 4 de xuño de 2021 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se procede á súa convocatoria para o ano 2021.
Consellería de Promoción do Emprego e Igualdade — III. Outras disposicións — 18/09/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.322C.481.3, código de proxecto 2015 00494, ao abeiro da Orde do 4 de xuño de 2021 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se procede á súa convocatoria para 2021.
Convocatoria: Orde do 4 de xuño de 2021 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas e se procede á súa convocatoria para 2021.
Finalidade: TR358A Axudas ás entidades asociativas das persoas traballadoras autónomas a través da aplicación orzamentaria 11.04.322C.481.3:
Santiago de Compostela, 4 de setembro de 2023
RESOLUCIÓN do 8 de setembro de 2023, da Secretaría Xeral Técnica da Vicepresidencia Segunda e Consellería de Medio Ambiente, Territorio e Vivenda, pola que se dá publicidade dos convenios de colaboración subscritos durante o segundo cuadrimestre do ano 2023.
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 18/09/2023

O artigo 15 da Lei 1/2016, do 18 de xaneiro, de transparencia e bo goberno (Diario Oficial de Galicia núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade da relación de convenios de colaboración subscritos pola Vicepresidencia Segunda e Consellería de Medio Ambiente, Territorio e Vivenda durante o segundo cuadrimestre do ano 2023, que se incorpora como anexo a esta resolución.
Santiago de Compostela, 8 de setembro de 2023
ORDE do 8 de setembro de 2023 pola que se publica a concesión dos premios extraordinarios de bacharelato correspondentes ao curso 2022/23, convocados pola Orde do 20 de marzo de 2023 (Diario Oficial Galicia número 65, do 3 de abril).
Consellería de Cultura, Educación, Formación Profesional e Universidades — III. Outras disposicións — 18/09/2023

A Orde do 20 de marzo de 2023 (DOG núm. 65, do 3 de abril), pola que se convocan os premios extraordinarios de bacharelato correspondentes ao curso 2022/23, establece no seu artigo 15.2 que a persoa titular da Dirección Xeral de Ordenación e Innovación Educativa elevará a proposta feita polo tribunal á persoa titular da Consellería de Cultura, Educación, Formación Profesional e Universidades, quen emitirá a correspondente orde de adxudicación para a súa publicación no Diario Oficial de Galicia.
Unha vez realizada a proba, publicada a acta provisional coas puntuacións obtidas polo alumnado, resoltas as reclamacións presentadas e vistas a acta coa proposta do tribunal de adxudicación dos premios extraordinarios de bacharelato correspondentes ao curso 2022/23 e a correspondente proposta da persoa titular da Dirección Xeral de Ordenación e Innovación Educativa, sobre a concesión destes premios,
Primeiro. Conceder os premios extraordinarios de bacharelato correspondentes ao curso 2022/23 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 29 de xullo de 2022 (DOG núm. 151, do 9 de agosto), no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de setembro de 2023
RESOLUCIÓN do 28 de agosto de 2023, da Dirección Xeral de Relacións Laborais, pola que se dispón a inscrición no rexistro e a publicación da acta do acordo de prorrogar o plan de xubilación parcial anticipada para o persoal de administración e servizos laboral fixo da Universidade de Santiago de Compostela ata o 31 de decembro de 2024.
Consellería de Promoción do Emprego e Igualdade — III. Outras disposicións — 21/09/2023

Visto o texto da acta do acordo de prorrogar o plan de xubilación parcial anticipada para o persoal de administración e servizos laboral fixo da Universidade de Santiago de Compostela ata o 31 de decembro de 2024, que se subscribiu con data do 18 de xullo de 2023, entre a representación da USC e o Comité Intercentros, e de conformidade co disposto no artigo 90, números 2 y 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010 (DOG núm. 222, do 18 de novembro).
Segundo. Dispoñer a súa publicación no Diario Oficial de Galicia.
Santiago de Compostela, 28 de agosto de 2023
O acordo de xubilación parcial anticipada para o persoal de administración e servizos laboral fixo da Universidade de Santiago de Compostela, asinado o 5 de xullo de 2019, está vixente ata o 31 de decembro de 2023 e pódese prorrogar por anos sucesivos, por acordo expreso de ambas as partes, ata o 31 de decembro de 2027.
A Xerencia, no exercicio das competencias que ten atribuídas, e o Comité Intercentros negociaron e acordaron a prórroga ata o 31 de decembro de 2024 do dito acordo, e se procede á actualización dos requisitos da persoa traballadora de conformidade coa lexislación vixente de aplicación, recollidos no artigo 2 do referido acordo:
2. Requisitos da persoa traballadora:
– Ter a idade mínima establecida pola lexislación aplicable, así como o período de cotización exixido no momento do feito causante:
En mostra de conformidade, asinan o presente acordo en Santiago de Compostela o 18 de xullo de 2023.
RESOLUCIÓN do 8 de setembro de 2023, da Dirección Xeral de Formación para o Emprego e Orientación, pola que se dá publicidade das axudas concedidas ao abeiro da Orde do 9 de xaneiro de 2023 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2023 (Diario Oficial de Galicia número 29, do 10 de febreiro).
Consellería de Promoción do Emprego e Igualdade — III. Outras disposicións — 21/09/2023

O artigo 9.9 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno; no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas que se relacionan no anexo desta resolución, ao abeiro da Orde do 9 de xaneiro de 2023 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2023 (DOG núm. 29, do 10 de febreiro), con cargo ás aplicacións orzamentarias 11.50.322A.460.4 e 11.50.322A.481.1, código de proxecto 2015 00524, correspondentes a fondos finalistas recibidos do Servicio Público de Emprego Estatal.
Santiago de Compostela, 8 de setembro de 2023
EXTRACTO da Orde do 18 de setembro de 2023 pola que se acorda a ampliación do prazo para a presentación de solicitudes no procedemento regulado na Orde do 4 de agosto de 2023 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no curso académico 2023/24 en centros educativos de Galicia (código de procedemento ED333B).
Consellería de Cultura, Educación, Formación Profesional e Universidades — III. Outras disposicións — 21/09/2023

BDNS (Identif.): 711797.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Modificación do prazo de presentación de solicitudes
Modifícase o prazo de presentación de solicitudes ata o día 3 de outubro de 2023, incluído, polo que resulta ampliado en 15 días naturais o prazo regulado no artigo 7.5 da citada orde.
Santiago de Compostela, 18 de setembro de 2023
ORDE do 18 de setembro de 2023 pola que se acorda a ampliación do prazo para a presentación de solicitudes no procedemento regulado na Orde do 4 de agosto de 2023 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no curso académico 2023/24 en centros educativos de Galicia (código de procedemento ED333B).
Consellería de Cultura, Educación, Formación Profesional e Universidades — III. Outras disposicións — 21/09/2023

O día 18 de agosto de 2023 publicouse no
Diario Oficial de Galicia
(DOG) núm. 156 a Orde do 4 de agosto de 2023 pola que se establecen as bases reguladoras e se convoca o programa Retorna Talento FP, para persoas galegas residentes no estranxeiro interesadas en retornar e cursar determinados estudos de formación profesional que se inicien no curso académico 2023/24 en centros educativos de Galicia (código de procedemento ED333B).
Segundo o establecido no artigo 7.5, o prazo para a presentación de solicitudes era de 30 días naturais contados desde o día seguinte ao da publicación desta orde no
Diario Oficial de Galicia
, polo que remata o 18 de setembro de 2023.
O artigo 3 da convocatoria establece que as persoas destinatarias son a cidadanía galega residente no exterior que cumpra co disposto no artigo 4.
Tendo en conta a data de remate do prazo de presentación de solicitudes e as persoas destinatarias, que son residentes fóra de España e teñen que cumprir trámites no estranxeiro, resulta aconsellable, para promover e facilitar a súa participación neste procedemento, ampliar o prazo de presentación de solicitudes establecido na convocatoria.
Polo exposto,
Modificar o prazo de presentación de solicitudes ata o día 3 de outubro de 2023, incluído, polo que resulta ampliado en 15 días naturais o prazo regulado no artigo 7.5 da citada orde.
Santiago de Compostela, 18 de setembro de 2023
ACORDO do 22 de xuño de 2023, do Consello de Dirección, relativo ao cesamento e ao nomeamento do titular da dirección xeral deste instituto.
Instituto Galego de Promoción Económica — II. Autoridades e persoal — 29/06/2023

O Consello de Dirección do Instituto Galego de Promoción Económica, na súa reunión do día 22 de xuño de 2023, en virtude do previsto no artigo 12 da Lei 5/1992, do 10 de xuño, de creación do Instituto Galego de Promoción Económica, e no artigo 10 do Decreto 317/1992, do 12 de novembro, que aproba o seu regulamento, por proposta da súa presidenta, acordou o cesamento de Fernando Guldrís Iglesias como director xeral, con efectos do día 22 de xuño de 2023, agradecéndolle os servizos prestados, e nomeou para o citado cargo a Covadonga Toca Carús, con efectos a partir do día 23 de xuño de 2023.
O que se fai público para xeral coñecemento.
Santiago de Compostela, 22 de xuño de 2023
RESOLUCIÓN do 20 de xuño de 2023 pola que se nomean representantes do alumnado membros do Consello Reitor do consorcio Axencia para a Calidade do Sistema Universitario de Galicia.
Consellería de Cultura, Educación, Formación Profesional e Universidades — II. Autoridades e persoal — 29/06/2023

O consorcio Axencia para a Calidade do Sistema Universitario de Galicia (en diante, ACSUG) é un consorcio autonómico dotado de personalidade xurídica propia e con plena capacidade e independencia respecto dos seus membros para o cumprimento dos seus obxectivos.
O consorcio adscríbese organicamente á consellería que teña atribuídas as competencias en materia de universidades.
O artigo 17.k) do Decreto 6/2018, do 11 de xaneiro, polo que se aproban os estatutos do consorcio Axencia para a Calidade do Sistema Universitario de Galicia, regula a composición do seu consello reitor, que contará, entre os seus membros, con dúas/dous estudantes do SUG dalgunha das universidades integradas no consorcio.
Na reunión do Consello Reitor, do 22 de decembro de 2022, as universidades integrantes do consorcio acordaron que fosen a Universidade de Santiago de Compostela e a Universidade da Coruña as que designasen o alumnado que formará parte do Consello Reitor.
O citado artigo 17, no seu punto 3, establece que os membros do Consello Reitor que non o sexan por razón do seu cargo serán nomeados pola persoa titular da consellería de adscrición do consorcio por un período de dous anos, prorrogable por un período igual tempo, de acordo coa disposición adicional terceira.
De acordo coa citada normativa, no uso das atribucións que teño conferidas en virtude do Decreto 119/2022, do 23 de xuño, polo que se establece a estrutura orgánica da Consellería de Cultura, Educación, Formación Profesional e Universidades,
1. Nomear membros do Consello Reitor da ACSUG o alumnado designado pola Universidade de Santiago de Compostela:
– Emilio Vázquez Lage, como titular.
– Antía Vilas Olveira, como suplente.
2. Nomear membros do Consello Reitor da ACSUG o alumnado designado pola Universidade da Coruña:
– Gema Castro Andrade, como titular.
– Irene Rodríguez Ríos, como suplente.
Santiago de Compostela, 20 de xuño de 2023
RESOLUCIÓN do 5 de xuño de 2023 pola que se dá publicidade dos convenios de colaboración subscritos no primeiro cuadrimestre do ano 2023.
Academia Galega de Seguridade Pública — III. Outras disposicións — 20/06/2023

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Dar publicidade da relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2023, que se incorpora como anexo a esta resolución.
A Estrada, 5 de xuño de 2023
RESOLUCIÓN do 1 de xuño de 2023 pola que se dá publicidade á resolución de concesión dos obradoiros multidisciplinares de dixitalización, sustentabilidade e loxística avanzada.
Instituto Galego de Promoción Económica — III. Outras disposicións — 12/06/2023

Mediante Resolución do 19 de decembro de 2022 (DOG núm. 6, do 10 de xaneiro de 2023), publicáronse as bases reguladoras dos obradoiros multidisciplinares de dixitalización, sustentabilidade e loxística avanzada para o ano 2023, e procedeuse á súa convocatoria en réxime de concorrencia competitiva.
As ditas bases establecen no seu artigo 12.3 que a resolución será obxecto de publicación no
Diario Oficial de Galicia
(DOG) e na páxina web do Igape no enderezo https://www.igape.gal/gl/oficinavirtual, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva, do 29 de maio de 2023, de concesión dos obradoiros multidisciplinares de dixitalización, sustentabilidade e loxística avanzada, no enderezo https://www.igape.gal/gl/resolucions-definitivas. O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de dez (10) días naturais para que os interesados accedan á oficina virtual do Igape, no enderezo https://www.igape.gal/gl/resolucions-definitivas, utilizando o seu NIF e o código IDE do expediente, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou desde que se entenda rexeitada polo transcurso de dez (10) días naturais desde a súa posta á disposición sen que se accedese ao seu contido. Non obstante, previamente poderá interpoñerse recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao acceso á resolución individual, ou desde que se entenda rexeitada polo transcurso de dez (10) días naturais desde a súa posta á disposición sen que se accedese ao seu contido.
Santiago de Compostela, 1 de xuño de 2023
EXTRACTO da Orde do 20 de xullo de 2023 pola que se amplía o crédito para o procedemento PE120A e PE120E da Orde do 19 de decembro de 2022 pola que se establecen as bases e se regulan os procedementos para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros cofinanciadas co Fondo Europeo Marítimo e de Pesca (FEMP) e se convocan para o ano 2023 os devanditos procedementos, tramitados como expedientes anticipados de gasto (códigos dos procedementos PE120A, PE120B, PE120C e PE120E).
Consellería do Mar — III. Outras disposicións — 31/07/2023

BDNS (Identif:): 669171.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Ampliación do crédito orzamentario
Amplíase o importe total do crédito para a financiación das axudas previstas na Orde do 19 de decembro de 2022 pola que se establecen as bases e se regulan os procedementos para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros cofinanciadas co Fondo Europeo Marítimo e de Pesca (FEMP) e se convocan para o ano 2023 os devanditos procedementos, tramitados como expedientes anticipados de gasto (códigos dos procedementos PE120A, PE120B, PE120C e PE120E), en concreto para os procedementos:
– PE120A nunha contía de 92.187,00 euros, con cargo á aplicación 15.02.723A.770.0 (código do proxecto 2016.00254), polo que o importe total da convocatoria de 2023 para este proxecto ascende a 192.187,00 euros.
– PE120E nunha contía de 183.650,75 euros, con cargo á aplicación 15.02.723A.770.5 (código proxecto 2016.00278) polo que o importe total da convocatoria de 2023 para este proxecto ascende a 483.650,75 euros.
Segundo.
Prazo de presentación de solicitudes
Esta modificación non afecta o prazo establecido na referida orde para la presentación de solicitudes.
Santiago de Compostela, 20 de xullo de 2023
RESOLUCIÓN do 19 de xullo de 2023 pola que se dá publicidade das axudas concedidas ao abeiro da Resolución do 15 de marzo de 2023 pola que se establecen as bases reguladoras para a concesión, en réxime de concorrencia non competitiva, das subvencións a establecementos turísticos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2023 (código de procedemento TU503F), modificada pola Resolución do 18 de abril de 2023 (Diario Oficial de Galicia número 80, do 26 de abril).
Axencia de Turismo de Galicia — III. Outras disposicións — 31/07/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión das subvencións previstas, que se financiarán cun crédito total de 2.075.000 €, con cargo á aplicación orzamentaria 04.A2.761A.770.0, código de proxecto 2022 00001, que figuran nos anexos desta resolución, concedidas ao abeiro da Resolución do 15 de marzo de 2023 pola que se establecen as bases reguladoras para a concesión, en réxime de concorrencia non competitiva, das subvencións a establecementos turísticos para actuacións de embelecemento do litoral galego, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2023 (código de procedemento TU503F).
Santiago de Compostela, 19 de xullo de 2023
ORDE do 20 de xullo de 2023 pola que se amplía o crédito para os procedementos PE120A e PE120E da Orde do 19 de decembro de 2022 pola que se establecen as bases e se regulan os procedementos para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros cofinanciadas co Fondo Europeo Marítimo e de Pesca (FEMP) e se convocan para o ano 2023 os devanditos procedementos, tramitados como expedientes anticipados de gasto (códigos de procedemento PE120A, PE120B, PE120C e PE120E).
Consellería do Mar — III. Outras disposicións — 31/07/2023

A Orde do 19 de decembro de 2022 (DOG núm. 9 do 13 de xaneiro de 2023) estableceu, para o ano 2023, a convocatoria de axudas para investimentos que fomenten a pesca sustentable para propietarios de buques e entre as súas finalidades estaban realizar investimentos:
– Que limiten o impacto da pesca no medio mariño e adaptación da pesca á protección das especies (procedemento PE120A).
– Que aumenten o valor engadido, a calidade dos produtos e a utilización de capturas non desexadas (procedemento PE120E).
A devandita orde establece no seu artigo 4 que o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes.
Tendo en conta que este ano, polo número e contía deste tipo de axudas, o crédito orzamentario non foi suficiente para atender as solicitudes que cumpren cos requisitos, é polo que procede ampliar o crédito orzamentario para a concesión de axudas para as liñas de investimentos que limiten o impacto da pesca no medio mariño e adaptación da pesca á protección das especies e que aumenten o valor engadido, a calidade dos produtos e a utilización de capturas non desexadas.
Por todo o anterior, e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 19 de decembro de 2022 en:
92.187,00 euros, con cargo á aplicación 15.02.723A.770.0 (código de proxecto 2016.00254) dos orzamentos xerais da Comunidade Autónoma de Galicia para o ano 2023, polo que o importe total da convocatoria de 2023 para o procedemento 120A ascende a 192.187,00 euros.
E en:
183.650,75 euros, con cargo á aplicación 15.02.723A.770.5 (código de proxecto 2016.00278) dos orzamentos xerais da Comunidade Autónoma de Galicia para o ano 2023, polo que o importe total da convocatoria de 2023 para o procedemento 120E ascende a 483.650,75 euros.
Segundo. A publicación desta orde non supón a apertura dun novo prazo de presentación de solicitudes.
Disposición derradeira única
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 20 de xullo de 2023
DECRETO 53/2023, do 24 de maio, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 01/06/2023

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, de acordo coas propostas efectuadas polo Sindicato Labrego Galego, a Confederación de Empresarios de Galicia e a Universidade de Vigo,
Un. Nomear membros titulares do Consello Económico e Social as seguintes persoas:
– Ana Eiras Regueira, en representación do Sindicato Labrego Galego.
– Elena Rivo López, en representación da Universidade de Vigo.
Dous. Nomear membros suplentes do Consello Económico e Social as seguintes persoas:
– Ana María Rodríguez Vázquez, en representación do Sindicato Labrego Galego.
– María Dolores Bello Nine, en representación da Confederación de Empresarios de Galicia.
– Mónica Villanueva Villar, en representación da Universidade de Vigo.
Santiago de Compostela, vinte e catro de maio de dous mil vinte e tres
RESOLUCIÓN do 20 de xullo de 2023 pola que se dá publicidade á adhesión dunha entidade financeira ao convenio para a habilitación dun marco de apoio ao acceso ao financiamento das pequenas e medianas empresas, subscrito coas sociedades de garantía recíproca (Financiamento Igape-pemes) (código de procedemento IG535A).
Instituto Galego de Promoción Económica — III. Outras disposicións — 26/07/2023

O Consello de Dirección do Instituto Galego de Promoción Económica, na súa xuntanza do día 28 de marzo de 2023, acordou por unanimidade dos seus membros asistentes a aprobación das bases reguladoras do marco de apoio ao acceso ao crédito das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca (SGR) e as entidades de crédito adheridas (Financiamento Igape-pemes). As ditas bases foron publicadas mediante a Resolución do 9 de maio de 2023 (DOG núm. 90, do 11 de maio de 2023).
Xunto co texto das devanditas bases publicouse a relación das entidades financeiras que se adheriron ao convenio.
Posteriormente, o 12 de xullo de 2023, adhírese a entidade financeira Banco Santander, S.A., polo que cómpre facelo público.
Polo que antecede, en virtude das facultades que teño conferidas,
Único. Engadir a entidade financeira Banco Santander, S.A. á relación de entidades financeiras adheridas ao convenio para a habilitación dun marco de apoio ao acceso ao financiamento das pequenas e medianas empresas, subscrito entre o Instituto Galego de Promoción Económica (Igape) e as sociedades de garantía recíproca (Financiamento Igape-pemes).
Santiago de Compostela, 20 de xullo de 2023
EXTRACTO da Resolución do 18 de xullo de 2023 pola que se publican os premios á excelencia académica para estudantes que inician estudos de mestrado no curso 2023/24.
Universidade de Vigo — III. Outras disposicións — 28/07/2023

BDNS (Identif.): 708929.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (https://www.infosubvenciones.es/bdnstrans/GE/es/convocatorias).
Primeiro. Persoas beneficiarias
Estudantado que inicia estudos de mestrado na Universidade de Vigo no curso 2023/24.
Segundo. Obxecto
O obxecto destas axudas é incentivar a cultura do mérito e a excelencia, a través do recoñecemento ao estudantado cos mellores resultados académicos nos estudos previos ao seu ingreso nos estudos oficiais de mestrado universitario da Universidade de Vigo.
Terceiro. Bases reguladoras
Resolución do 18 de xullo de 2023 pola que se publican os premios á excelencia académica para estudantes que inician estudos de mestrado no curso 2023/24
.
Cuarto. Contía
A contía total do crédito destinado a estas axudas será de nove mil euros (9.000 €).
Quinto. Prazo de presentación de solicitudes
Desde o 19 de xullo ata o 29 de setembro de 2023.
Vigo, 18 de xullo de 2023
DECRETO 52/2023, do 24 de maio, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 01/06/2023

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, de acordo coas propostas efectuadas polo Sindicato Labrego Galego, a Confederación de Empresarios de Galicia e a Universidade de Vigo,
Un. Que cesen, como membros titulares do Consello Económico e Social, as seguintes persoas:
– Marieta Pastoriza Martínez, en representación do Sindicato Labrego Galego.
– José María Martín Moreno, en representación da Universidade de Vigo.
Dous. Que cesen, como membros suplentes do Consello Económico e Social, as seguintes persoas:
– Ana Eiras Regueira, en representación do Sindicato Labrego Galego.
– Marta Amate López, en representación da Confederación de Empresarios de Galicia.
– Jorge Falagán Mota, en representación da Universidade de Vigo.
Santiago de Compostela, vinte e catro de maio de dous mil vinte e tres
RESOLUCIÓN do 12 de xullo de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das axudas concedidas da Orde do 14 de febreiro de 2022 pola que se establecen as bases reguladoras do Programa de apoio ao peche do lecer nocturno, financiado con fondos REACT-UE no marco do programa operativo FSE Galicia 2014-2020 (código de procedemento TR750A), e se procede á súa convocatoria para o ano 2022.
Consellería de Promoción do Emprego e Igualdade — III. Outras disposicións — 26/07/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación, no Diario Oficial de Galicia, das subvencións concedidas con cargo á aplicación orzamentaria 11.04.322C.470.8 da Orde do 14 de febreiro de 2022 pola que se establecen as bases reguladoras do Programa de apoio ao peche do lecer nocturno, financiado con fondos REACT-UE no marco do programa operativo FSE Galicia 2014-2020 (código de procedemento TR750A), e se procede á súa convocatoria para o ano 2022.
Na web publicaranse as listaxes de concesión das axudas, con indicación da convocatoria, da persoa beneficiaria, da cantidade concedida e da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/plans-de-rescate/persoas-e-entidades-beneficiarias
Santiago de Compostela, 12 de xullo de 2023
RESOLUCIÓN do 12 de xullo de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas en virtude da Orde do 28 de abril de 2022 pola que se establecen as bases reguladoras do Programa extraordinario das persoas traballadoras autónomas e microempresas con actividades especialmente paralizadas pola crise da COVID-19, financiada parcialmente con fondos REACT-UE no marco do programa operativo FSE Galicia 2014-2020, como parte da resposta da Unión á pandemia da COVID-19, e se procede á súa convocatoria para o ano 2022 (código de procedemento TR760A).
Consellería de Promoción do Emprego e Igualdade — III. Outras disposicións — 26/07/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.04.322C.470.8 da Orde do 28 de abril de 2022 pola que se establecen as bases reguladoras do Programa extraordinario das persoas traballadoras autónomas e microempresas con actividades especialmente paralizadas pola crise da COVID-19, financiada parcialmente con fondos REACT-UE no marco do programa operativo FSE Galicia 2014-2020, como parte da resposta da Unión á pandemia da COVID-19, e se procede á súa convocatoria para o ano 2022 (código de procedemento TR760A).
Na web publicaranse as listaxes de concesión das axudas, con indicación da convocatoria, da persoa beneficiaria, da cantidade concedida e da subvención outorgada. As persoas interesadas poden acceder á dita web na seguinte ligazón:
https://empregoeigualdade.xunta.gal/plans-de-rescate/persoas-e-entidades-beneficiarias
Santiago de Compostela, 12 de xullo de 2023
RESOLUCIÓN do 14 de xuño de 2023, conxunta da Consellería de Consellería de Cultura, Educación, Formación Profesional e Universidades e do Instituto Galego do Consumo e da Competencia, pola que se publica a relación dos premios aos proxectos de innovación educativa sobre consumo responsable Galicons-net.
Instituto Galego do Consumo e da Competencia — III. Outras disposicións — 30/06/2023

Mediante a Resolución conxunta do 20 de marzo de 2023 (DOG núm. 67, do 5 de abril) convocáronse os premios de innovación educativa aos proxectos sobre consumo responsable Galicons-net.
Vista a proposta efectuada polo xurado mencionado no artigo 16 da citada resolución, relativa á selección dos traballos presentados segundo os criterios previstos no artigo 17, procede a súa publicación de conformidade con esta. Na súa virtude,
Primeiro. Declarar gañador do premio na categoría A (alumnado de segundo ciclo de educación infantil e de educación primaria), dotado coa contía de 1.500 euros, o proxecto Mercándara, realizado polo CEIP Plurilingüe A Gándara.
Segundo. Declarar gañador do premio na categoría B (alumnado de educación secundaria obrigatoria), dotado coa contía de 1.500 euros, o proxecto Publicidade sa, realizado polo IES de Catabois.
Terceiro. Declarar gañador do premio na categoría C (alumnado de bacharelato, de ciclos formativos de grao medio e de grao superior de formación profesional e de educación para persoas adultas), dotado coa contía de 1.500 euros, o proxecto I Feira de sostibilidade. Pensa, consume e actúa. RE_ETIKA, realizado polo IES Luís Seoane.
Cuarto. Declarar deserta a categoría D (alumnado de educación especial).
Santiago de Compostela, 14 de xuño de 2023
RESOLUCIÓN do 14 de xuño de 2023, conxunta da Consellería de Cultura, Educación, Formación Profesional e Universidades e do Instituto Galego do Consumo e da Competencia, pola que se publica a relación dos premios da fase autonómica do concurso sobre consumo responsable e calidade de vida: Consumópolis-18, Na internet, cres todo o que ves?.
Instituto Galego do Consumo e da Competencia — III. Outras disposicións — 30/06/2023

Mediante a Resolución conxunta do 20 de marzo de 2023 (DOG núm. 67, do 5 de abril) convocouse a fase autonómica do concurso sobre consumo responsable e calidade de vida: Consumópolis-18, Na internet, cres todo o que ves?
Vista a proposta efectuada polo xurado mencionado no artigo 17 da citada resolución, relativa á selección dos traballos presentados segundo os criterios previstos no artigo 18, procede a súa publicación de conformidade con esta. Na súa virtude,
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis-18, Na internet, cres todo o que ves?, que se relacionan no anexo desta resolución.
Santiago de Compostela, 14 de xuño de 2023
– Categoría A: 5º e 6º curso de educación primaria.
– Categoría B: 1º e 2º curso de educación secundaria obrigatoria (ESO):
– Categoría C: 3º e 4º curso de educación secundaria obrigatoria (ESO) e FP básica: